**Ministru kabineta noteikumu projekta**

**„Grozījumi Ministru kabineta 2008. gada 29. janvāra noteikumos Nr. 49**

**„Noteikumi par kuģu drošību"”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
|  | Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Jūrlietu pārvaldes un jūras drošības likuma 11. panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kuģu, kuri neveic starptautiskus reisus, un kuri veic starptautiskus reisus, bet kuru bruto tilpība ir mazāka par 500, kā arī pasažieru kuģu, kuri neveic starptautiskus reisus un nav iesaistīti vietējos reisos, drošības prasības nosaka Ministru kabineta 2008. gada 29. janvāra noteikumi Nr. 49 „Noteikumi par kuģu drošību” (turpmāk – Noteikumi). Ministru kabineta noteikumu projekts „Grozījumi Ministru kabineta 2008. gada 29. janvāra noteikumos Nr. 49 „Noteikumi par kuģu drošību” (turpmāk – Projekts) izstrādāts atbilstoši JPJDL 11. panta ceturtajā daļā ietvertajam deleģējumam. Projekta mērķis ir precizēt Noteikumus atbilstoši starptautiskajos un nacionālajos normatīvajos aktos veiktajām izmaiņām, novērst praksē konstatētās tiesiskā regulējuma nepilnības, kā arī redakcionāli precizēt atsevišķas Noteikumu normas.  Projekts precizē Noteikumos ietvertās atsauces uz normatīvajiem aktiem (1., 15. 24. un 26. punkts) atbilstoši spēkā esošajiem attiecīgo normatīvo aktu nosaukumiem. Redakcionāli precizējumi veikti Noteikumu 3.5., 3.14. apakšpunktā, 6. punktā un 26. punkta apakšpunktos (Projekta 2., 3., 4. un 5. punkts). Tiek precizēts Noteikumu 31. punkts, nosakot, ka par starpapskates dokā neveikšanu noteiktajā termiņā kuģim izsniegtās apliecības zaudē spēku (Projekta 6. punkts). Atbilstoši pastāvošajai kārtībai praksē Noteikumi tiek papildināti ar jaunu 212.¹ un 229.¹ punktu, un jaunu 7.6. apakšnodaļu (Projekta 9., 10. un 11. punkts).  Redakcionāli tiek precizēts Noteikumu 289.5. un 333.6. apakšpunkts (Projekta 12. un 14. punkts). Tiek papildināts Noteikumu 319. un 544. punkts, nodrošinot to, ka kuģa konstruktīvā ugunsdrošība un uz tā esošais glābšanas aprīkojums patstāvīgi tiek uzturēts atbilstoši kuģa drošības prasībām (Projekta 13. un 15. punkts). Ar grozījumiem Noteikumu 552. punktā (Projekta 16. punkts) tiek atvieglotas prasības attiecībā uz izbraukuma kuģu glābšanas aprīkojumu, paredzot, ka šādu kuģi jau no 9 metru garuma (līdzšinējo 12 metru vietā) var aprīkot tikai ar vienu kolektīvo glābšanas līdzekli. Projekta 17. punktā ar grozījumiem Noteikumu 553. punktā tiek atvieglotas prasības kuģu īpašniekiem attiecībā uz kuģu aprīkošanu ar glābšanas plostu, nosakot, ka uz kuģa ar garumu mazāku par deviņiem metriem, glābšanas plosta vietā var izmantot sertificētu siltumaizsardzības līdzekli katram cilvēkam (pašreiz šis atvieglojums noteikts kuģiem, kuru garums mazāks par septiņiem metriem). Noteikumu 557. punkts tiek papildināts ar nosacījumu, ka punktā minētais atvieglojums attiecas tikai uz tiem iekšējo ūdeņu pasažieru kuģiem, kuri tiek ekspluatēti laika periodā no 15. aprīļa līdz 01. oktobrim (Projekta 18. punkts). Tiek precizēts Noteikumu 558. punkts, svītrojot no tā nosacījumu attiecībā uz kuģa garumu (Projekta 19. punkts), tādējādi uz visiem pasažieru kuģiem, kuri kuģo jūrā, attiecinot normatīvo aktu par drošības prasībām vietējos reisos iesaistītiem pasažieru kuģiem prasības.  Ar grozījumiem Noteikumu 564. punktā (Projekta 20. punkts) prasības attiecībā uz glābšanas riņķu skaitu tiks attiecinātas tikai uz pasažieru kuģiem, kuru garums lielāks par 30 m, nevis uz visiem pasažieru kuģiem ar garumu līdz 60 metriem, kā tas ir noteikts pašreiz.  Ar mērķi samazināt kuģu īpašnieku izdevumus attiecībā uz kuģu aprīkošanu ar glābšanas vestēm Projekta 22. punkts paredz jaunā redakcijā izteikt Noteikumu 10.4. apakšnodaļu “Glābšanas vestes” nosakot, ka tikai tie kuģi, kuri kuģo jūrā, tiek aprīkoti ar glābšanas vestēm, kas atbilst 1974. gada Starptautiskās konvencijas par cilvēka dzīvības aizsardzību uz jūras (SOLAS konvencijas) prasībām (pašreiz šī prasība attiecas uz visiem komercdarbībai paredzētiem kuģiem). Atbilstoši pastāvošajai praksei tiek precizēts Noteikumu 580. punkts (Projekta 25. punkts).  Projekts paredz precizēt Noteikumu 13.3. apakšnodaļas “Piesārņojuma ar notekūdeņiem novēršana” nosacījumus, jo ir konstatēts, ka vairākus apakšnodaļas punktus ir nepieciešams precizēt, lai nodrošinātu noteikumu praktisku piemērošanu un terminu atbilstību standarta LVS EN ISO 8099:2002 "Mazizmēra kuģi - Notekūdeņu savākšanas sistēmas" teksta tulkojumam latviešu valodā (2016. gada tulkojums), kā arī MARPOL konvencijas IV pielikuma “Noteikumi piesārņojuma ar notekūdeņiem novēršanai no kuģiem” terminu vienotam lietojumam (Projekta 29., 30., 31., 33.-36. punkts).  Grozījumi papildināti ar jaunu punktu 747.1 (Projekta 32. punkts) par notekūdeņu uzkrāšanas tvertnes uzstādīšanu kuģiem, uz kuriem tehnisku un praktisku iemeslu dēļ šādas tvertnes uzstādīšana ir apgrūtināta vai neiespējama, pie nosacījuma, ja šādu kuģu reisa ilgums nepārsniedz vienu stundu. Noteikumu spēkā esošā redakcija apgrūtina noteikumu piemērošanu uz šāda tipa kuģiem. Turpmāk lēmumu par tvertnes uzstādīšanu pieņems VAS “Latvijas Jūras administrācija” Kuģošanas drošības inspekcija. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar VAS “Latvijas Jūras administrācija”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Latvijas Kuģu reģistrā reģistrētiem un komercdarbībai paredzētiem kuģiem, kuri neveic starptautiskus reisus, un kuri veic starptautiskus reisus, bet kuru bruto tilpība ir mazāka par 500 (reģistrēti 349 kuģi, no kuriem 59 kuģi ar BT virs 500 un 290 kuģi ar BT mazāku par 500).  Projektā ietvertais regulējums par pasažieru kuģiem attiecas uz 12 pasažieru un 16 izbraukuma kuģiem. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais tiesiskais regulējums nepalielina administratīvo slogu.  Projekts paredz atvieglotus nosacījumus izbraukuma kuģu īpašniekiem attiecībā uz šo kuģu aprīkošanu ar glābšanas līdzekļiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |
| --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | 2018. gada 10.jūlijā projekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (http:://www.sam.gov.lv/satmin/content/?cat=553) Tādējādi savus priekšlikumus par Projektu varēja izteikt ikviena ieinteresētā persona. |
| 3. | Sabiedrības līdzdalības rezultāti | Iebildumi vai priekšlikumi nav saņemti. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija sadarbībā ar VAS “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes iestāžu funkcijas un uzdevumus, neietekmē pieejamos cilvēkresursus.  Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Satiksmes ministrs Uldis Augulis

Vīza: valsts sekretārs Kaspars Ozoliņš